cyanic-selkie/wikianc huggingface dataset:
যশোর জিলা স্কুল
কার্যক্রম
বর্তমানে যশোর জিলা স্কুল এর দুইটা শিফট খোলা, প্রভাতী, এবং দিবা শিফট। বিদ্যালয়ের মাঝে অবস্থান করছে যশোর শহরের অন্যতম বড় অডিটোরিয়াম, এছাড়া বিদ্যালয়ের ৯ টি প্রসাসনিক ভবন আছে, দুইটা পুকুর, একটি বৃহৎ খেলার মাঠ, দুইটা গ্যারেজ,একটি মসজিদ, এবং প্রায় দুই হাজারের অধিক শিক্ষার্থী এবং পঞ্চাশের অধিক শিক্ষক এখানে পাঠদান করেন।যশোর জিলা স্কুল এর গ্রন্থশালা তে প্রায় ৫০০০ এর অধিক বই এবং বেশ কিছু মূল্যবান নথিপত্র, ইতিহাসের দলিল সংরক্ষিত আছে। সম্প্রতি যশোর জিলা স্কুল এর মধ্যে, সরকারি প্রাথমিক স্তর এর বই এর সংরক্ষনশালা তৈরি করা হয়েছে।বর্তমানে বিদ্যালয়ের প্রধান শিক্ষক মো.শোয়াইব হোসেন।
আলী আনসারি
আলী মাসউদ আনসারি ( ফার্সি ভাষা علی مسعود انصاری আনসারি, রোমে জন্মগ্রহণ করেছিলেন ২৪ নভেম্বর ১৯৬৭ ) স্কটল্যান্ডের সেন্ট অ্যান্ড্রুজ বিশ্ববিদ্যালয়ে আধুনিক ইতিহাসের অধ্যাপক।ইনস্টিটিউট ফর ইরান স্টাডিজ এর প্রতিষ্ঠাতা পরিচালক ।
শিক্ষাজীবন
আনসারি ইউনিভার্সিটি কলেজ লন্ডন (বিএ) কিংস কলেজ লন্ডন (এম এ) স্কুল অফ ওয়ারেন্টাল অ্যান্ড আফ্রিকান স্টাডিজ, লন্ডন পিএইচডি করেন
কর্মজীবন
তিনি চাটাম হাউসে সহযোগী কর্মী এবং ব্রিটিশ ইনস্টিটিউট অফ ফারসি স্টাডিজ (বিআইপিএস) এর গভর্নিং কাউন্সিলে সদস্য। নিউ আমেরিকা ফাউন্ডেশনের "ইরানের নতুন সংসদ" সহ ইরান সম্পর্কিত সম্মেলন এবং অনুষ্ঠানে নিয়মিত বক্তা । দ্য গার্ডিয়ান, দি ইন্ডিপেন্ডেন্ট ,  এবং নিউ স্টেটসম্যান ,  সহ একাধিক সংবাদ মাধ্যমে কাজ করেছেন।
সম্মাননা
২০১৬ সালের মার্চ আনসারি বিজ্ঞান ও চিঠিপত্রের জন্য স্কটল্যান্ডের জাতীয় একাডেমির অ্যাডিনবার্গের রয়েল সোসাইটির সহকর্মী নির্বাচিত হয়েছেন।
ব্যক্তিগত জীবন
আনসারীর মাতা মরিয়ম দরিয়াবাগীর এবং পিতা মোহাম্মদ আলী মাসউদ আনসারি, ফারাহ পাহলভি চাচাতো ভাই। তিনি ২০১০ সালে মার্জান এসফান্ডারিয়ার সাথে বিবাহ বন্ধনে আবদ্ধ হন।
চলো পাল্টাই
চলো পাল্টাই (Let's Change) হল ২০১১ সালে মুক্তিপ্রাপ্ত বাংলা চলচ্চিত্র ৷ এই চলচ্চিত্রে বর্তমান সমাজব্যবস্থা, শিক্ষাব্যবস্থা ও সমস্যাসমূহ খুব সুন্দরভাবে উপস্থাপন করা হয়েছে ৷ এই চলচ্চিত্রের পরিচালক হরনাথ চক্রবর্তী  ৷ এতে প্রধান চরিত্রে প্রসেনজিৎ চট্টোপাধ্যায় , আরিয়ান ভৌমিক, তাথৈ দেব অভিনয় করেছেন ৷ এটি একটি সামাজিক সমস্যামূলক চলচ্চিত্র ৷ এটি একটি তামিল চলচ্চিত্রের পূনঃনির্মাণ ৷
একজন পিতা সুবহময় (প্রসেনজিৎ চ্যাটার্জী) তাঁর দুই সন্তান- গৌরব (আর্যান ভৌমিক) এবং মুন্নি (তঠোই দেব) -এর সাথে থাকেন। পড়াশুনায় দুর্বল হওয়া সত্ত্বেও গৌরব ক্রিকেটকে আবেগ হিসাবে ভালবাসেন এবং সে ক্রিকেটে অত্যন্ত প্রতিভাবান। গৌরব ভবিষ্যতে একজন ক্রিকেটার হতে চায়, তার ফলস্বরূপ কেবল তার পিতা তার স্বপ্নের বিরোধিতা করে, যার ইচ্ছা তাঁর পুত্রকে  (ইঞ্জিনিয়ার বা ডাক্তার)হতে হবে । গৌরব স্কুল  পরীক্ষায় ফেইল করেছিল এবং ফলস্বরূপ, তার অধ্যক্ষ তাকে মাধ্যমিকের জন্য বসতে দেয়নি। এতে হৃদয়বিষ্ট হয়ে সুবহময় প্রিন্সিপালকে অনুরোধ করেছিলেন তাকে পাঁচ দিনের সময় দেওয়ার জন্য, এই সময়ে গৌরব পড়াশুনায় উন্নতি করবে এবং ভালো ফলাফল উপস্থাপন করবে। তবে বিষয়গুলি একই থাকে গৌরবের কোন উন্নতি হয়না ।
একদিন গৌরব ও সুভহময়ের মধ্যে পড়াশোনা নিয়ে তর্ক হয় এবং ক্রোধে সুভহময় গৌরবকে আঘাত করেন,গৌরব গুরুতর আঘাত পায়। গৌরব অজ্ঞান হয়ে পড়ে এবং সঙ্গে সঙ্গে তাকে হাসপাতালে নিয়ে যাওয়া হয় ।  সেখানে কর্তব্যরত  চিকিৎসকরা জানায় গৌরব কোমায় চলে গেছে ,সুভহময় এই ঘটনায় গভীরভাবে আহত হন।  সুবহময় তার চিন্তাভাবনা পরিবর্তন করেন এবং সেই শিক্ষাব্যবস্থার বিরুদ্ধে প্রতিবাদ শুরু করেছিলেন ,যে শিক্ষাব্যবস্থা  শিশুদের মনে চাপ সৃষ্টি করে এবং তাদের শৈশব উপভোগ করার জন্য প্রয়োজনীয় সমস্ত স্বাধীনতা কেড়ে নেয়। তিনি টিভিতে তার যুক্তি বর্ণনা করেন এবং শীঘ্রই এটি হাজার হাজার সাধারণ মানুষের কাছে পৌছে যায় । কিন্তু সরকারী কর্তৃপক্ষ তা কোনও নজরে নেয়নি। অতএব, সুবহময় সরাসরি মুখ্যমন্ত্রীর সাথে কথা বলার পরিকল্পনা এনেছিলেন।
ফিল্মের দ্বিতীয় অংশ গৌরব কোমাতে থাকার মাধ্যমে শুরু হয় এবং সুবহময় হঠাৎ  ক্রিকেট বিদ্বেষীর পরিবর্তে ক্রিকেট প্রেমী হয়ে ওঠেন।  টেলিভিশনে সাক্ষাৎকার দেওয়া, পাশাপাশি মুখ্যমন্ত্রীর  বাড়িতে যাওয়া তাকে রাতারাতি আইকন করে তোলে! তিনি মুখ্যমন্ত্রীর বাড়িতে গিয়ে সিস্টেমটি পরিবর্তন করতে সক্ষম হন, তার ছেলেও একটি অপারেশনের পরে অলৌকিকভাবে কোমা থেকে বেরিয়ে আসে, গৌরব ক্রিকেট আবার শুরু করে এবং অনেক ভালো পারফর্মেন্স করে ।
সংগীত
এই চলচ্চিত্রের সব গান অনুপম রায় রচনা করেছেন।
পালুবাই
পালুবাই (Paluvai) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পালুৱৈ শহরের জনসংখ্যা হল ৭২০৬ জন। এর মধ্যে পুরুষ ৪৫% এবং নারী ৫৫%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পালুৱৈ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ব্রিজেন্দ্র লাল
ব্রিজেন্দ্র লাল ছিলেন মধ্যপ্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার মানেন্দ্রগড় বিধানসভা কেন্দ্রের প্রতিনিধিত্ব করেছিলেন।
২০২১–২২ সিয়েরা লিওন ক্রিকেট দলের নাইজেরিয়া সফর
সিয়েরা লিওন পুরুষ ক্রিকেট দল ২০২১ সালের অক্টোবর মাসে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য নাইজেরিয়া সফর করে, যে ম্যাচগুলো লেগোস শহরের আকোকা এলাকার লেগোস বিশ্ববিদ্যালয় ক্রিকেট ওভালে অনুষ্ঠিত হয়। সিরিজটি ২০২১ সালের নভেম্বর মাসে অনুষ্ঠিত টি২০ বিশ্বকাপ আফ্রিকা বাছাইপর্বের জন্য উভয় দলের প্রস্তুতি হিসেবে গণ্য হয়। সিরিজে নাইজেরিয়া ৫-১ ব্যবধানে জয়ী হয়। সিরিজের পঞ্চম ম্যাচে নাইজেরিয়ার পিটার আহো মাত্র ৫ রান খরচ করে সিয়েরা লিওনের ৬ উইকেট তুলে নেন, যেটি ছিল পুরুষ টোয়েন্টি২০ আন্তর্জাতিক ম্যাচে সেরা বোলিং-এর রেকর্ড।
মমির অভিশাপ
মমির অভিশাপ (Les Sept Boules de Cristal) বেলজীয় কার্টুনিস্ট হার্জের দুঃসাহসী টিন‌টিন সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক টিনটিন ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্ত্বিক অভিযাত্রী দলের সদস্যরা যার শিকার।
মমির অভিশাপ ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস সূর্যদেবের বন্দিতে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে দুঃসাহসী টিনটিনের সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র টিনটিন অ্যান্ড দা টেম্পল অব সান এবং এলিপস ও নেলভানা করে এনিমেটেড সিরিজ দি অ্যাডভেঞ্চার্স অব টিনটিন (১৯৯১)।
ডোমার পৌরসভা
ডোমার পৌরসভা বাংলাদেশের নীলফামারী জেলার অন্তর্গত একটি পৌরসভা।
অবস্থান
ডিবি রোড, ডোমার, নীলফামারী।
প্রশাসনিক এলাকা
মেয়র: জনাব মনছুরুল ইসলাম দানু।
প্যানেল মেয়র: জনাব সেলিম রেজা।
মোট ওয়ার্ডঃ ০৯ টি
জনসংখ্যার উপাত্ত
মোট জনসংখ্যাঃ ২২০০০ জন, (পুরুষ ও মহিলা )
শিক্ষা
প্রাথমিক বিদ্যালয়: ৭টি
মাধ্যমিক বিদ্যালয়:০৪টি
মহাবিদ্যালয়:০৩ টি
মাদ্রাসা:২টি
অর্থনীতি
ডোমারের প্রধান অর্থনীতি কৃষি৷ এছাড়া মত্‍স্য চাষ, হাঁস মুরগির খামার, গবাদী খামার, ক্ষুদ্র কুটির শিল্প, ব্যবসা বাণিজ্য এ এলাকার অর্থনীতিকে সচল রেখেছে ৷
সায়দাবাদ বাস টার্মিনাল
সায়দাবাদ বাস টার্মিনাল ঢাকা শহরের প্রধান কয়েকটি আন্তঃজেলা বাস টার্মিনালের অন্যতম বাস টার্মিনাল। এই বাস টার্মিনালটি প্রায় ১০ একর জায়গার উপর প্রতিষ্ঠিত। এটি ডেমরা পুলিশ স্টেশনের অধীনে যাত্রাবাড়ীর পশ্চিমে অবস্থিত। সায়েদাবাদ বাস টার্মিনালে প্রায় ১৯০০ টি বাস রাখার ব্যবস্থা রয়েছে।
আল-আমিন (ক্রিকেটার)
আল-আমিন (জন্ম ৫ অক্টোবর ১৯৯৩) একজন বাংলাদেশী প্রথম-শ্রেণীর ক্রিকেটার যিনি বরিশাল বিভাগের হলে খেলেন। তিনি ২০১২ অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশ অনূর্ধ্ব-১৯ ক্রিকেট দলের সদস্য ছিলেন।
সায়দাবাদ বাস টার্মিনাল
সুযোগ সুবিধা
বাস টার্মিনালটি প্রায় ২১ বিঘা আয়তনের সবকিছু নতুন করে সাজানো হচ্ছে এছাড়াও থাকবে ওয়াসা পয়ঃলিফট স্টেশন সংলগ্ন রাস্তা । টার্মিনালের সীমানা প্রাচীর নির্মাণ। বাস শ্রমিকদের বিশ্রাম নেওয়ার জন্য থাকবে (টার্মিনালের) অভ্যন্তরীণ ডরমেটরি বিল্ডিং। কুমিল্লা টিকিট কাউন্টার নতুন করে নির্মাণ। চট্রগ্রাম টিকিট কাউন্টার ১ ও ২ এর সংষ্কার। নোয়াখালী টিকিট কাউন্টার সংষ্কার কাজ। দক্ষিণ বঙ্গের টিকিট কাউন্টার সংষ্কার কাজ। সিলেট টিকিট কাউন্টার সংষ্কার কাজসহ টার্মিনালে টয়লেট সংষ্কার।
আল-আমিন (ক্রিকেটার)
২০১৭-১৮ ক্রিকেট মৌসুমে তিনি প্রাইম ব্যাংক ক্রিকেট ক্লাবের হয়ে ২০১৭-১৮ ঢাকা প্রিমিয়ার বিভাগ ক্রিকেট লীগ প্রতিযোগিতায় খেলেন। উক্ত প্রতিযোগিতায় ১১ ম্যাচে ৪৯৫ রান নিয়ে তিনি ছিলেন উক্ত প্রতিযোগিতার সেরা রান সংগ্রহকারী। ২০১৮ সালের অক্টোবরে, ২০১৮-১৯ বাংলাদেশ প্রিমিয়ার লীগ প্রতিযোগিতার জন্য খসড়া খেলোয়াড় তালিকায় খুলনা টাইটানসের স্কোয়াডে তার নাম অন্তর্ভুক্ত ছিল। তিনি ২০১৮-১৯ জাতীয় ক্রিকেট লীগ প্রতিযোগিতায় বরিশাল বিভাগের হয়ে পাঁচ ম্যাচে ২৬০ রান নিয়ে সেরা রান সংগ্রহকারী ছিলেন। ২০১৯ সালের ১ সেপ্টেম্বর একমাত্র টেস্ট খেলতে আসা আফগানিস্তানের বিপরীতে বিসিবি একাদশের হয়ে প্রস্তুতিমূলক লিস্ট এ খেলায় ৫১ রানের বিনিময়ে ৪টি উইকেট লাভ করেন।
জন ওয়েট
জন হেনরি বিকফোর্ড ওয়েট (John Waite; জন্ম: ১৯ জানুয়ারি, ১৯৩০ - মৃত্যু: ২২ জুন, ২০১১) জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন জন ওয়েট।
প্রথম-শ্রেণীর ক্রিকেট
ট্রান্সভাল প্রদেশের জোহেন্সবার্গে জন ওয়েটের জন্ম। দক্ষিণ আফ্রিকার হিল্টন কলেজে অধ্যয়ন করেন। এরপর রোডস বিশ্ববিদ্যালয়ে ভর্তি হন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভালের পক্ষে খেলেন। ১৯৪৮ থেকে ১৯৬৬ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ইস্টার্ন প্রভিন্সের সদস্যরূপে গ্রিকুয়াল্যান্ড ওয়েস্টের বিপক্ষে ২১৯ রানের সর্বোচ্চ ইনিংস খেলেন তিনি।
টেস্ট ক্রিকেট
সমগ্র খেলোয়াড়ী জীবনে ৫০টি টেস্টে অংশগ্রহণের সৌভাগ্য হয় জন ওয়েটের। দক্ষিণ আফ্রিকার প্রথম খেলোয়াড় হিসেবে ৫০ টেস্টে অংশগ্রহণের মাইলফলক স্পর্শ করেন। সচরাচর তাকে দক্ষিণ আফ্রিকার অন্যতম সেরা উইকেট-রক্ষক হিসেবে বিবেচনা করা হয়। সর্বমোট ১৪১টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। ডেভ রিচার্ডসনের অনন্য অর্জনের পূর্ব-পর্যন্ত এ ডিসমিসালগুলো দক্ষিণ আফ্রিকান রেকর্ডরূপে টিকেছিল। ১৯৫২-৫৩ মৌসুমে অস্ট্রেলিয়া ও নিউজিল্যান্ড গমন করেন। এরপর ১৯৫৩-৫৪ মৌসুমে নিউজিল্যান্ডের বিপক্ষে এক সিরিজে ২৩টি ডিসমিসাল ঘটিয়ে নতুন রেকর্ড গড়েন।
এরপর, ১৯৬১-৬২ মৌসুমে একই দলের বিপক্ষে আবারও ২৬টি ডিসমিসাল ঘটিয়ে সৃষ্ট রেকর্ডকে আরও সামনের দিকে এগিয়ে নিয়ে যান। উইকেট-রক্ষণের পাশাপাশি ব্যাটসম্যান হিসেবেও সমান ভূমিকা পালন করেছেন জন ওয়েট। ট্রেন্ট ব্রিজে অভিষেক টেস্টেই স্বাগতিক ইংল্যান্ডের বিপক্ষে ৭৬ রানের ইনিংসে উপহার দিয়েছিলেন। ৩০ ঊর্ধ্ব গড়ে রান তুলেছেন তিনি। তন্মধ্যে চারটি শতরানের ইনিংসে রয়েছে তার।
পিরোজপুর-২
পিরোজপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৮নং আসন।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ার হোসেন মঞ্জু বিনা প্রতিদ্বন্দ্বিতায় নির্বাচিত হন।
ত্রেভিলিও
ত্রেভিলিও [tre-vì-l'l'o] (ইতালি ভাষায়: Treviglio, treˈviʎʎio), (আ-ধ্ব-ব: আঞ্চলিক ভাষা বেলগামাস্কো) ইতালির, লোম্বারদিয়ার আঞ্চলের, বেলগামো প্রদেশের একটি পুরসভা। শহরটি ইতালির পাদানা উপত্যকার বেলগামো শহর থেকে প্রায় ২০ কিমি দক্ষিণে অবস্থান করে।
এটি প্রাথমিক মধ্য যুগে (৪৭৬-১০০০ ডি.সি.) প্রতিরোধমূলক উদ্দ্যেশ্যের জন্য শহরটি স্থাপিত করা হয়েছিল। বর্তমানে এটি বেলগামোর দ্বিতীয় বৃহত্তম শহর। এ ছাড়াও এটি মধ্য পশ্চিমী লাম্বারদিয়া আঞ্চলের জনসংখ্যার দিক থেকে ক্রেমা পরেই এর স্থান। শহরটি লাম্বারদিয়ার রাজধানী শহর গুলোর যেমন, বেরগামো, ব্রেশিয়া, ক্রেমোনা, লোদী এবং মিলান সাথে রাস্তা এবং রেল লাইন সংযোগ রয়েছে।
সামে দেউজ-ফাহ্র গ্রুপ থাকার জন্য একে "ট্রাক্টারের শহর" হিসেবেও পরিচিত। কারণ "সামে দেউজ-ফাহ্র" গ্রুপে ট্রাক্টার এবং কৃষিবিষয়ক যন্ত্রপাতি তৈরি কারা হয়।
ইতিহাস
ত্রেভিলিও শহরটি প্রাথমিক মধ্য যুগের পরে তিন ইউনিয়নের উপনিবেশের প্রতিরহ্মার উদ্দ্যেশ্যের জন্য প্রতিষ্টিত করা হয়েছিল। এই তিন উপনিবেশগুলো হলঃ কুসারোলা (গাল্লিকদের অঞ্চল), পিসঞানো (রোমাদের অঞ্চল) এবং পরতলি (এটি অতি সাম্প্রতিক "লোম্বারড" এর অঞ্চল)। তিন উপনিবেশ অথবা "তিন-বাড়ি" জন্ম এবং নাম দেয় একটি গ্রামের যা দেওয়াল দিয়ে ঘেড়া ছিল, তাতে তিনটা দরজা ছিল যা তিন উপনিবেশে পৌছত এবং মাঝে ছিল গির্জা ও শহর পরিচালনা পরিষদ।
১০০০ খ্রিস্টাব্দের দিকে ওরিয়ান জনগণের আগমণে ত্রেভিলিওতে জনসংখ্যা বৃদ্ধি পায়। ওরিয়ান ব্রেশিয়ার কাছে একটি ছোট শহর, সাম্রাজ্যের মুকুট নিয়ে রদুইনো দি'ভ্রেয়া এবং হেনরি II এর মধ্যে যুদ্ধে সময় ধ্বংস হয়ে যায়। নতুন আগত ওরিয়ান জনগণরা শহরের দক্ষিণ পূর্বে বসতি স্থাপন করে এবং শহরের দেওয়ালে চতুর্থ একটি দরজা তৈরি হয় যার নাম দেওয়া হয় ওরিয়ানের দিক।
১৩৯২ খ্রিস্টাব্দের মূর্তিগুলো আজও নাগরিক জাদুঘরে সংরহ্মিত আছে। এই সময় স্বশাসিত হিসেবে শহর পরিচালনা করতো। সর্ব মোট ৬০ রাষ্টীয় প্রতিনিধি ধরা হতো এবং একে তিন ভাগে ভাগ করা হতো। প্রত্যেক নৃতাত্ত্বিক দলের জন্য ২০ জন সদশ্য এবং প্রত্যেক দল ছয় মাসের জন্য দায়িত্বে থাকতো। আগে পরে প্রত্যেক নাগরিককে শহরের প্রতিনিধির দায়িত্ব পালন করতে হতো।
শহরটি কিছু সময় মিলানোর "সান সিম্পলিচিয়ানের" মনাসটেরি বা আশ্রমের উপর নির্ভরশীল থাকে যেমন লোকায়তকরণের জন্য প্রথমে সাম্রাজ্য এবং পরে ভিজকন্ট থেকে একটি স্বশাসনের অবস্থা সংগ্রহ করার জন্য অথবা প্রথমে সাম্রাজ্যের কহ্ম এবং পরে মিলানের সেনেটের জন্য যেভাবে ব্যবহার করতো।
১৩৯৫ খ্রিস্টাব্দে সাম্রাজ্য থেকে ত্রেভিলিও স্বশাসন লাভ করে, যেটি ১৭৮৯ খ্রিস্টাব্দ পর্যন্ত "মিলানের ডাচ শাসিত রাষ্ট্রের আলাদা জমি" মত ধরে রেখেছিল। সংহ্মেপে কয়েকটি ভেনিসীয় পেশা ছাড়া ১৪৩১ থেকে ১৪৩৩, ১৪৪৮ থেকে ১৪৫৩ এবং ১৪৯৯ থেকে ১৫০৯। ৮ই মে ১৫০৯ খ্রিস্টাব্দের শেষ আক্রমণ হয় তখন ভেনিসীয় সৈন্য বাহিনী দ্বারা শহর পোড়ানো এবং লুট হয়েছিল। এই সময় এখানে ১৩০০০ বাসিন্দারও বেশি বসবাস করতো।
লুজি XII নদীর ঐ পাড় কাসসানো থেকে ত্রেভিলিওকে আগুনে জ্বলতে দেখে আঘাত প্রাপ্ত হন, যার জন্য তিনি নদী পাড় হয়ে ভেনিসীয়ানদের সাথে যুদ্ধে লিপ্ত হন এবং আঞাদেল্লোতে তাদেরকে রক্তাক্তভাবে পরাজিত করেন। তারপর থেকে মিলানেতে জেরা দ'আদ্দা আসঞ্জনশীল প্রতিষ্ঠিত করা হয়েছিল এবং ধীর গতিতে এখানে শান্তিপূর্ণ জীবন শুরু হয়েছিল।
১৫২২ খ্রিস্টাব্দে, ফ্রান্সের ফ্রান্সীস I এবং স্পেনের চালর্স V মধ্যে সাম্রাজ্যের খেতাবী নিয়ে যুদ্ধের সময় ত্রেভিলিও আবার লুটে হুমকির সম্মুখীন হয়েছিল কিন্তু অলৌকিকভাবে বেচে গিয়েছিল অঙ্কিত মাদন্না ছবি থেকে চোখের জল পড়ার জন্য যা আউগুসটিনীয়ান মনাসটেরি বা আশ্রমের ছিল।
ত্রেভিলিও ১৮৬০ খ্রিস্টাব্দতে ইতালির রাজ্য যোগদান করে। ১৭ই ডিসেম্বর, ১৯১৫ খ্রিস্টাব্দতে একটি অসামরিক ইউনিয়নে বেনিতো মুসোলিনি ত্রেভিলিওতে রাকেলে গুইদিকে বিয়ে করে। ১৮৬০ খ্রিস্টাব্দতে রাজা ভিক্টরিয়া এমানুএল II এর একটি প্রতিশ্রুতির পরে, ত্রেভিলিও ৮ই জানুয়ারি ১৯৬০ খ্রিস্টাব্দতে একটি রাষ্টীয় আদেশে শহরের সম্মান জনক উপাদি লাভ করে।
কয়িন ও হেবল
কয়িন ও হেবল (קין והבל, Qáyin v'Héḇel; قابيل وهابيل;, Káïn kai Hábel) হলেন বাইবেলের আদিপুস্তক অনুসারে আদম ও হাওয়ার দুই ছেলে। বড় ছেলে কয়িন ছিলেন ভূমিকর্ষক আর ছোট ছেলে হেবল ছিলেন মেষপালক। কয়িন উপহারস্বরূপ সদাপ্রভুর উদ্দেশে ভূমির ফল উৎসর্গ করে এবং হেবলও আপন পালের প্রথমজাত কয়েকটি পশু ও সেগুলোর মেদ উৎসর্গ করে। তখন সদাপ্রভু হেবলের উপহার গ্রাহ্য করলেও কয়িনের উপহার অগ্রাহ্য করেন। এরপর কয়িন হেবলকে হত্যা করে। ফলে সদাপ্রভু কয়িনকে অভিশাপ দেন যে, সে ভূমিতে কৃষিকাজ করলেও তা আপন শক্তিতে তার সেবা আর করবে না এবং সে পৃথিবীতে পলাতক ও ভ্রমণকারী হবে। পরে কয়িন এদনের পূর্বদিকে নোদ দেশে (נוֹד) বাস করতে শুরু করে। সে সেখানে এক নগর পত্তন করে এবং হনোকসহ অসংখ্য উত্তরসূরির রেখে যায়।
আদিপুস্তকের আখ্যান
কয়িন কর্তৃক হেবলের হত্যাকাণ্ডের বর্ণনা ও এর পরিণতি আদিপুস্তকের ৪:১–১৮ অনুচ্ছেদে নিম্নরূপ: পরে আদম আপন স্ত্রী হাওয়ার পরিচয় লইলে তিনি গর্ভবতী হইয়া কয়িনকে প্রসব করিয়া কহিলেন, সদাপ্রভুর সহায়তায় আমি নরলাভ করিলাম। পরে তিনি হেবল নামে তাহার সহোদরকে প্রসব করিলেন। হেবল মেষপালক ছিল, ও কয়িন ভূমিকর্ষক ছিল। পরে কালানুক্রমে কয়িন উপহার রূপে সদাপ্রভুর উদ্দেশে ভূমির ফল উৎসর্গ করিল। আর হেবলও আপন পালের প্রথমজাত কয়েকটি পশু ও তাহাদের মেদ উৎসর্গ করিল। তখন সদাপ্রভু হেবলকে ও তাহার উপহার গ্রাহ্য করিলেন; কিন্তু কয়িনকে ও তাহার উপহার গ্রাহ্য করিলেন না; এই নিমিত্ত কয়িন অতিশয় ক্রুদ্ধ হইল, তাহার মুখ বিষণ্ন হইল। তাহাতে সদাপ্রভু কয়িনকে কহিলেন,
আর কয়িন আপন ভ্রাতা হেবলের সহিত কথোপকথন করিল; পরে তাহারা ক্ষেত্রে গেলে কয়িন আপন ভ্রাতা হেবলের বিরুদ্ধে উঠিয়া তাহাকে বধ করিল। পরে সদাপ্রভু কয়িনকে বলিলেন, তোমার ভ্রাতা হেবল কোথায়? সে উত্তর দিল, আমি জানি না; আমার ভ্রাতার রক্ষক কি আমি? তিনি কহিলেন, তুমি কি করিয়াছ? তোমার ভ্রাতার রক্ত ভূমি হইতে আমার কাছে ক্রন্দন করিতেছে। আর এখন, যে ভূমি তোমার হস্ত হইতে তোমার ভ্রাতার রক্ত গ্রহণার্থে আপন মুখ খুলিয়াছে, সেই ভূমিতে তুমি শাপগ্রস্ত হইলে। ভূমিতে কৃষিকর্ম করিলেও তাহা আপন শক্তি দিয়া তোমার সেবা আর করিবে না; তুমি পৃথিবীতে পলাতক ও ভ্রমণকারী হইবে। তাহাতে কয়িন সদাপ্রভুকে বলিল, আমার অপরাধের ভার অসহ্য। দেখ, অদ্য তুমি ভূতল হইতে আমাকে তাড়াইয়া দিলে, আর তোমার দৃষ্টি হইতে আমি লুক্কায়িত হইব। আমি পৃথিবীতে পলাতক ও ভ্রমণকারী হইব, আর আমাকে যে পাইবে, সেই বধ করিবে। তাহাতে সদাপ্রভু তাহাকে কহিলেন, এই জন্য কয়িনকে যে বধ করিবে, সে সাত গুণ প্রতিফল পাইবে। আর সদাপ্রভু কয়িনের নিমিত্ত এক চিহ্ন রাখিলেন, পাছে কেহ তাহাকে পাইলে বধ করে।
পরে কয়িন সদাপ্রভুর সাক্ষাৎ হইতে প্রস্থান করিয়া এদনের পূর্বদিকে নোদ দেশে বাস করিল। আর কয়িন আপন স্ত্রীর পরিচয় লইলে সে গর্ভবতী হইয়া হনোককে প্রসব করিল। আর কয়িন এক নগর পত্তন করিয়া আপন পুত্রের নামানুসারে তাহার নাম হনোক রাখিল। হনোকের পুত্র ঈরদ, ঈরদের পুত্র মহূয়ায়েল, মহূয়ায়েলের পুত্র মথূশায়েল ও মথূশায়েলের পুত্র লেমক।
ক্ল্যারি গ্রিমেট
ক্ল্যারেন্স ভিক্টর ক্ল্যারি গ্রিমেট (Clarrie Grimmett; জন্ম: ২৫ ডিসেম্বর, ১৮৯১ - মৃত্যু: ২ মে, ১৯৮০) নিউজিল্যান্ডের ডুনেডিনে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন ক্ল্যারি গ্রিমেট। ক্রিকেটবোদ্ধাদের অভিমত, ক্রিকেটের ইতিহাসে অন্যতম স্পিন বোলার তিনি। এছাড়াও তিনি ফ্লিপারের উদ্ভাবক। বড়দিনে জন্ম নেয়া গ্রিমেট প্রসঙ্গে বিল ও’রিলি বলেন, ঐ দেশ থেকে বড়দিন উপলক্ষে তিনি সর্বশ্রেষ্ঠ উপহার হিসেবে অস্ট্রেলিয়া গ্রহণ করেছে।
প্রারম্ভিক জীবন
শৈশবে বিদ্যালয়ের একজন শিক্ষক তাকে ফাস্ট বোলিংয়ের চেয়ে স্পিন বোলিংয়ে মনোনিবেশের জন্য উদ্বুদ্ধ করেন। ওয়েলিংটনে ক্লাব ক্রিকেটের পক্ষে খেলেন তিনি। ১৭ বছর বয়সে ওয়েলিংটনের পক্ষে প্রথম-শ্রেণীর ক্রিকেটে অভিষেক ঘটে তার। ঐ সময়ে নিউজিল্যান্ড টেস্ট ক্রিকেটভূক্ত দলের মর্যাদাপ্রাপ্ত হয়নি। ফলে, ১৯১৪ সালে প্রতিবেশী অস্ট্রেলিয়ায় অভিবাসিত হন। সেখানে তিন বছর সিডনির ক্লাব ক্রিকেটে অংশ নেন।
ভিক্টোরিয়ার এক রমণীর পাণিগ্রহণ করে মেলবোর্নে চলে যান ও ভিক্টোরিয়া বুশর‌্যাঞ্জার্সের পক্ষে প্রথম-শ্রেণীর ক্রিকেটে অভিষিক্ত হন ও প্রভূতঃ সফলতা লাভ করেন। তার ন্যায় উদীয়মান বোলারের আবির্ভাবে ১৯২৩-২৪ মৌসুমে সাউথ অস্ট্রেলিয়ার প্রথম পছন্দের স্পিন বোলারের মর্যাদা নষ্ট হয়ে যায় নরম্যান উইলিয়ামসের।
খেলোয়াড়ী জীবন
৩৩ বছর বয়সে টেস্টে অংশগ্রহণের সুযোগ পান। ১৯২৪ থেকে ১৯৩৬ সময়কালে অস্ট্রেলিয়ার পক্ষে ৩৭ টেস্টে অংশ নেন। উইকেট প্রতি ২৪.২১ গড়ে ২১৬ উইকেট সংগ্রহ করেন। ১৯২৫ সালে অভিষেক টেস্টেই ইংল্যান্ডের বিপক্ষে অনুষ্ঠিত সিডনি টেস্টে দুইবার ৫-উইকেট শিকার করেন। টেস্ট ক্রিকেটের ইতিহাসে প্রথম খেলোয়াড় হিসেবে ২০০ উইকেট লাভের মাইলফলক স্পর্শ করেন তিনি। প্রতি খেলায় তিনি গড়ে ৬ উইকেট তুলে নেন।
সম্মাননা
250px|right|ক্ল্যারি গ্রিমেটের স্থিরচিত্র ১৯৩১ সালে উইজডেন কর্তৃক বর্ষসেরা ক্রিকেটার মনোনীত হন। ১৯৯৬ সালে প্রবর্তিত অস্ট্রেলিয়ান ক্রিকেট হল অব ফেমে প্রথম দশজন অন্তর্ভুক্ত সদস্যের একজন হিসেবে তার অন্তর্ভুক্তি ঘটে। অন্যরা হচ্ছেন - জ্যাক ব্ল্যাকহাম, ফ্রেড স্পফোর্থ, ভিক্টর ট্রাম্পার, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি। ৩০ সেপ্টেম্বর, ২০০৯ তারিখে আইসিসি ক্রিকেট হল অব ফেমে তার নাম অন্তর্ভুক্ত করা হয়।
২ মে, ১৯৮০ তারিখে ৮৮ বছর বয়সে অ্যাডিলেডে ক্ল্যারি গ্রিমেটের দেহাবসান ঘটে।
ছোমানি সোর তেইহিরান
ছোমানি সোর তেইহিরান (জন্ম: ১৪ জানুয়ারি, ১৯৯৪) একজন থাই মহিলা কিকবক্সার এবং মিশ্র মার্শাল শিল্পী যিনি কিকবক্সিংয়ে ফেদারওয়েট বিভাগ এবং এমএমএতে ফ্লাইওয়েট বিভাগে প্রতিদ্বন্দ্বিতা করেন
কিকবক্সিং কর্মজীবন
তিনি ২০১৩ সাল থেকে পেশাগতভাবে প্রতিযোগিতা করেছেন এবং ক্যালি রিসের বিপক্ষে বিশ্ব মুই থাই কাউন্সিলের খেতাব অর্জনে লড়াই করেছেন। ২০১৫ সালে প্রথমবার বিশ্ব মুই থাই অ্যাঞ্জেলস টুর্নামেন্ট জিতেছিল তাইহিরান। ২০১৫ সালে তিনি কিংস কাপ টুর্নামেন্টও জিতেছিলেন। ২০১৮ সালে তিনি গ্লোরি কিকবক্সিংয়ের সাথে একটি যুত-লড়াই চুক্তি সই করেছেন।
কুন্দিয়ান
কুন্দিয়ানে নিউক্লিয়ার ফুয়েল কমপ্লেক্স (কেএনএফসি) পাশ্ববর্তী এলাকায় অবস্থান করছে।
ক্যাথরিন স্টিহলার
ক্যাথরিন ডালিং টেলর স্টিহলার (বিবাহপূর্ব সময়ে: টেলর; জন্ম ৩০ জুলাই ১৯৭৩) একজন স্কটিশ প্রাক্তন রাজনীতিবিদ যিনি ক্রিয়েটিভ কমন্সের প্রধান নির্বাহী কর্মকর্তা (সিইও)। স্কটিশ লেবার পার্টির সদস্য, তিনি ১৯৯৯ থেকে ২০১৯ সাল পর্যন্ত স্কটল্যান্ডের জন্য ইউরোপীয় সংসদের (এমইপি) সদস্য ছিলেন।
ইউরোপীয় পার্লামেন্ট ত্যাগ করার পর তিনি সর্বপ্রথম অলাভজনক সংস্থা ওপেন নলেজ ফাউন্ডেশনের সিইও হিসেবে এবং আগস্ট ২০২০ থেকে ক্রিয়েটিভ কমন্সের সিইও হিসেবে দায়িত্ব পালন করছেন।
প্রারম্ভিক এবং ব্যক্তিগত জীবন
স্টিহলার কোল্টনেস হাই স্কুলে শিক্ষিত হন, পরে সেন্ট অ্যান্ড্রুজ বিশ্ববিদ্যালয়ে যান; যেখানে তিনি আন্তর্জাতিক সম্পর্ক এবং ভূগোল বিষয়ে যৌথ সম্মানের সাথে এমএ এবং আন্তর্জাতিক নিরাপত্তা স্টাডিজে স্নাতকোত্তর এমএলিট অর্জন করেন।
সেন্ট অ্যান্ড্রুজের একজন ছাত্রী থাকাকালীন, তিনি ১৯৯৪-৯৫ সাল থেকে দায়িত্ব পালনকারী স্টুডেন্টস অ্যাসোসিয়েশনের সভাপতি নির্বাচিত হন। তিনি ১৯৯৩-৯৫সাল থেকে লেবার পার্টির স্কটিশ কার্যনির্বাহী কমিটিতেও কাজ করেছেন এবং ১৯৯৫-৯৭ সাল থেকে জাতীয় নির্বাহী কমিটির তরুণ শ্রম প্রতিনিধি ছিলেন। একজন স্নাতকোত্তর ছাত্রী থাকাকালীন, তিনি 1997 সালের সাধারণ নির্বাচনে অ্যাঙ্গাস নির্বাচনী এলাকায় দাঁড়িয়েছিলেন। তবে তিনি নির্বাচিত হননি। বরং সেবার তিনি রক্ষণশীলদের সেবাস্তিয়ান এএ লেসলি এবং স্কটিশ ন্যাশনাল পার্টির অ্যান্ড্রু ওয়েলশের পরে তৃতীয় স্থানে নির্বাচিত হন।
রাজনৈতিক পেশা
স্টিহলার অ্যাবারডিন সাউথের সংসদ সদস্য অ্যান বেগের জন্য কাজ করেছেন, একজন গবেষক হিসেবে। ১৯৯৯ সালের ইউরোপীয় পার্লামেন্ট নির্বাচনে স্কটল্যান্ডের লেবার পার্টির তালিকায় তাকে তৃতীয় স্থানে রাখা হয়েছিল। তাই ২৫ বছর বয়সে যুক্তরাজ্যের সর্বকনিষ্ঠ এমইপি হয়ে d'Hondt নির্বাচনী ব্যবস্থার অধীনে তৃতীয় লেবার পার্টির আসন গ্রহণ করেছিলেন।
স্টিহলার ২০০৪ এবং ২০০৯ সালে স্কটল্যান্ডের জন্য এমইপি হিসাবে পুনরায় নির্বাচিত হন। তিনি ২০০৬ ডানফার্মলাইন এবং ওয়েস্ট ফিফ উপ-নির্বাচনে লেবার প্রার্থী ছিলেন, কিন্তু তিনি ব্যর্থ হন। তিনি ইপিএলপি-এর ডেপুটি লিডার হিসেবে দায়িত্ব পালন করেন এবং স্বাস্থ্য ও মৎস্য বিষয়ক শ্রমের ইউরো মুখপাত্র হিসেবে দায়িত্ব পালন করেন। স্টিহলার ছিলেন ভোক্তা অধিকার সংক্রান্ত শ্রমের ইউরো-মুখপাত্র এবং অর্থনৈতিক ও আর্থিক বিষয়ক কমিটিতে একমাত্র স্কটিশ এমইপি ছিলেন।
তিনি একটি নতুন ভূমিকা নিতে ৩১শে জানুয়ারী ২০১৯-এ এমইপি হিসাবে পদত্যাগ করেছিলেন। ২৯শে মার্চ ২০১৯-এ যুক্তরাজ্যের [তৎকালীন] ইইউ থেকে আসন্ন প্রস্থানের কারণে তার আসনটি খালি রাখা হয়েছিল এবং স্কটিশ লেবার পার্টি দ্বারা পূরণ করা হয়নি।
পরবর্তী কর্মজীবন
নভেম্বর ২০১৮-এ, স্টিহলারকে ওপেন নলেজ ফাউন্ডেশনের নতুন প্রধান নির্বাহী কর্মকর্তা হিসেবে নিযুক্ত করা হয়েছিল। তিনি ফেব্রুয়ারী ২০১৯-এ এই বিষয়ে ভূমিকা নিতে ৩১ জানুয়ারী ২০১৯-এ এমইপি পদ থেকে সরে দাঁড়ান। ৯ জুলাই ১০১০-এ, ক্রিয়েটিভ কমন্স ঘোষণা করে যে তিনি ‌১৭ আগস্ট ২০২০ এ নতুন সিইও হবেন। ২০২২ সালে তিনি এডিনবার্গের রয়্যাল সোসাইটির ফেলো নির্বাচিত হন।
সাগর (১৯৮৫-এর চলচ্চিত্র)
সাগর (सागर) হচ্ছে ১৯৮৫ সালে মুক্তিপ্রাপ্ত রমেশ সিপ্পী পরিচালিত একটি হিন্দি চলচ্চিত্র। চলচ্চিত্রটিতে ঋষি কাপুর এবং ডিম্পল কাপাডিয়া মুখ্য ভূমিকায় ছিলেন, এছাড়া তামিল সিনেমা শিল্পের মহানায়ক কমল হাসানও মুখ্য চরিত্রেই ছিলেন। ডিম্পল কাপাডিয়া সাগর এর মাধ্যমে তার চলচ্চিত্র জীবন আবার শুরু করেন, কারণ ১৯৭৩ সালে রাজ কাপুরের ববি চলচ্চিত্র মুক্তি পাওয়ার পরই তিনি অভিনেতা রাজেশ খান্না'র সঙ্গে বিবাহবন্ধনে আবদ্ধ হন।
চলচ্চিত্রটি 'একাডেমি পুরস্কার' পেয়েছিলো এবং কমল হাসান যিনি একজন একজন তামিল চলচ্চিত্র অভিনেতা ছিলেন এই সাগর-এ অভিনয় করে সেরা অভিনেতা এবং সেরা সহ-অভিনেতার জন্য ফিল্মফেয়ার পুরস্কার জেতেন।  অভিনেত্রী ডিম্পল কাপাডিয়া যিনি 'ববি (১৯৭৩-এর চলচ্চিত্র)'তে বিকিনি পরেছিলেন এই চলচ্চিত্রে ওয়ান পিস সুইমস্যুট পরেছিলেন।
কাহিনীইঙ্গিত
মোনা এবং রাজা দুজন খুব ভালো বন্ধু। রাজা মনে মনে মোনাকে ভালবাসলেও তাকে খুলে কোনোদিনই বলেনি। অপরদিকে রবি নামের এক পুরুষ মোনাকে দেখেই পছন্দ করে ফেলে এবং বন্ধুত্ব করে। মোনা রবিকে ভালোবেসে ফেলে আবার রাজার সঙ্গেও বন্ধুত্ব বজিয়ে চলে। রাজা মোনার রবিকে ভালবাসতে দেখে মনে খুবই কষ্ট পায়।
পণ্যণ্ণুর
পণ্যণ্ণুর (Panniyannur) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পান্নিয়ান্নুর শহরের জনসংখ্যা হল ২০,৮৬০ জন। এর মধ্যে পুরুষ ৪৬% এবং নারী ৫৪%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে পান্নিয়ান্নুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
പന്ന്യന്നൂര്‍
আব্রাহাম মাসলোর চাহিদার সোপান তত্ত্ব
alt=|থাম্ব|319x319পিক্সেল|[[চিত্র:Maslow's Hierarchy of Needs2-Bangla.jpg|alt=|থাম্ব|মাসলোর চাহিদার সোপান তত্ত্ব, মৌলিক চাহিদাগুলো একটি পিরামিডের সাথে তুলনা করে নিচের দিকে দেয়া হয়েছেমাসলোর চাহিদার সোপান তত্ত্ব, মৌলিক চাহিদাগুলো একটি পিরামিডের সাথে তুলনা করে নিচের দিকে দেয়া হয়েছে ]] মাসলোর চাহিদার সোপান তত্ত্ব হচ্ছে আব্রাহাম মাসলোর একটি মনস্তাত্ত্বিক তত্ত্ব। ১৯৪৩ সালে মাসলো ‘সাইকোলজিকাল রিভিউ’ তথা ‘মনস্তাত্ত্বিক পর্যালোচনা’ পত্রিকায় তার ‘মানব প্রেষণা তত্ত্ব’ নামক গবেষণা পত্র প্রকাশ করেন। এই তত্ত্বটির বৈজ্ঞানিক ভিত্তি ছিল খুবই সামান্য: এটা মাসলো নিজেও উল্লেখ করেছিলেন। পরে মাসলো মানুষের জন্মগত কৌতূহল সম্পর্কে তার পর্যবেক্ষণগুলি অন্তর্ভুক্ত করার জন্য ধারণাটি প্রসারিত করেছিলেন। তার তত্ত্বগুলো মানুষের মনোস্তাত্ত্বিক বিকাশের অন্যান্য অনেক তত্ত্বের সাথে সামঞ্জস্যপূর্ণ। তার তত্ত্বে মানুষের মনস্তাত্ত্বিক বিকাশে কয়েকটি ধাপ দেখানো হয়েছে। এসব ধাপের প্রতিই মাসলো বেশি গুরুত্ব দিয়েছেন। তারপর তিনি তার তত্ত্বে ভিত্তিতে সমাজের সর্বজনীন চাহিদাকে ভাগ করেন।
হায়ারারকিকে আমরা স্তর-পারম্পর্য বলতে পারি। মাসলোর চাহিদার সোপান তত্ত্বকে মানুষ কীভাবে স্বতঃস্ফূর্তভাবে আচরণ করে তা খুঁজে বের করতে অধ্যয়ন করা হয়। মাসলো কিছু শব্দ ব্যবহার করেছেন, যেমন, ‘জৈবিক’, ‘নিরাপত্তা ও ভালোবাসা’, ‘সামাজিক চাহিদা’ বা ‘সম্মান’, এবং ‘আত্ম উপলব্ধি’। এসব শব্দের মাধ্যমে মাসলো বলতে চেয়েছেন, মানুষের অনুপ্রেরণা কাজ করে। এগুলোর মাধ্যমে মাসলো মানুষের প্রেরণা কাজ করার একটি পদ্ধতি বের করেছেন। এ তত্ত্ব মতে, একজন ব্যক্তির মধ্যে পরবর্তী ধাপে প্রেরণা কাজ করতে হলে এর আগের ধাপকে অবশ্যই পূরণ করে যেতে হবে। এছাড়াও, মানুষের আচরণের ক্ষেত্রে চেষ্টা ও প্রেরণা কীভাবে সম্পৃক্ত তা নিয়ে আলোচনা করতে এ স্তর-পারম্পর্য বা চাহিদার সোপান তত্ত্বকে মূল ভিত্তি হিসাবে ধরা হয়। চাহিদার সোপান তত্ত্বের প্রতিটি ধাপে যেতে হলে আগের ধাপে ব্যক্তিকে সন্তুষ্ট হতে হয়। তারপরই পরের ধাপে যাওয়া হয়। প্রতিটি ধাপেরই কিছু অভ্যন্তরীণ উপাদান থাকে যা ব্যক্তিকে পূরণ করে পরের ধাপে অগ্রসর হতে সাহায্য করে। মাসলোর স্তর-পারম্পর্যের লক্ষ্য হচ্ছে পঞ্চম ধাপ বা স্তর অর্জন করা। পঞ্চম ধাপ হচ্ছে আত্ম উপলব্ধি।
মাসলোর এ তত্ত্বটি ১৯৫৪ সালে তার মোটিভেশন ও পারসোনালিটি তথা অনুপ্রেরণা ও ব্যক্তিত্ব  বইয়ে পুরোপুরি প্রকাশিত হয়েছিল। এ স্তর-পারম্পর্য সমাজ বিজ্ঞানের গবেষণা, ব্যবস্থাপনা বিষয়ক প্রশিক্ষণ, মাধ্যমিক ও উচ্চতর মনোবিজ্ঞান বিষয়ক নির্দেশনার ক্ষেত্রে জনপ্রিয় কাঠামো হিসাবে ব্যবহৃত। মাসলোর স্তর-পারম্পর্য বা শ্রেণিবদ্ধকরণ শ্রেণিবিন্যাসকে সময়ের সাথে সাথে সংশোধন করা হয়েছে। আসল শ্রেণিবিন্যাসে বলা হয়েছে যে উচ্চতর ধাপ বা স্তরে যাওয়ার আগে এর পূর্বের স্তরকে অবশ্যই সম্পূর্ণরূপে সন্তুষ্ট ও পরিপূর্ণ হতে হবে। যাই হোক, আজকের গবেষকরা এসব স্তরকে ক্রমাগত একে অপরের সাথে মিশিয়ে কাজ করাকেই বেশি পছন্দ করেন। এর মানে হলো, নিম্নস্তরের যেকোনো স্তর যেকোনো সময় অন্যান্য স্তরের চেয়ে গুরুত্বপূর্ণ হয়ে উঠতে পারে।
মাসলোর এ ধারণা বা আইডিয়ার জন্ম হয়েছিল ব্ল্যাকফিট তথা কালোপা জাতির সাথে তার কাজ করার সুবাদে। তিনি কালোপা জাতির বয়স্ক ব্যক্তিদের সাথে আলাপ-আলোচনা করেন। এ জাতির সদস্যরা চামড়ার তৈরি তাবুর মধ্যে থাকেন। তাদের সাথে কথা বলতে গিয়ে মাসলো এ তত্ত্বে ধারণা পান। যাই হোক, মাসলোর তত্ত্বকে সমালোচনা করা হয়। কারণ তার আইডিয়ার মধ্যে কালোপা জাতির আসল তত্ত্বকে ভুলভাবে উপস্থাপন করা হয়েছে বলে অভিযোগ উঠেছে। আসল তত্ত্ব ছিল, আত্ম উপলব্ধির মূল ভিত্তি হচ্ছে সামাজিক উপলব্ধি এবং সামাজিক উপলব্ধির মূল হচ্ছে সাংস্কৃতিক চিরস্থায়ীত্বতা। এই সাংস্কৃতিক বাস্তবায়ন বা চিরস্থায়ীত্বতাকে কালোপা জাতি দর্শনের সর্বোচ্চ ধাপ হিসাবে ধরা হয়।
হায়ারারকি তথা স্তর-পারম্পর্য
alt=|থাম্ব| একই সাথে বিভিন্ন স্তরের বিভিন্ন চাহিদা একই সময়ে অন্যান্য চাহিদার সাথে গতিশীল হিসাবে চিত্রিত করা হয়েছে মাসলোর চাহিদার সোপান তত্ত্বকে প্রায়ই পিরামিডের সাথে তুলনা করা হয়। প্রাথমিক চাহিদাগুলো থাকে পিরামিডের নিচের স্তরে। এরপর চাহিদাগুলো উচ্চতর স্তরে উঠতে থাকে। সবার উপরে হলো আত্মোপলব্ধির স্তর। অন্য কথায় বলতে গেলে, ব্যক্তির মৌলিক চাহিদাগুলো পূরণ করার পরেই সে উচ্চতর চাহিদা পূরণের পথে পা বাড়াতে পারে। উচ্চতর চাহিদা পূরণের প্রেরণা পায় আগের স্তরের চাহিদাগুলো পূরণ করার মাধ্যমে। যদিও পিরামিড সদৃশ এ হায়ারারকি তথা স্তর-পারম্পর্যের স্তরগুলো মাসলোর আইডিয়া, কিন্তু মাসলোর প্রকৃত তত্ত্বে এভাবে পিরামিড সদৃশ আকারে সাজানো ছিল না।
পিরামিড সদৃশ এ স্তর-পারম্পর্যের প্রথম চারটি স্তরকে মাসলো বলতেন, ‘ন্যূনতম চাহিদা’। সম্মান, বন্ধুত্ব ও ভালোবাসা, নিরাপত্তা ও জৈবিক চাহিদা এর মধ্যে পড়ে। যদি এ ‘ন্যূনতম চাহিদা’ পূরণ না হয় তবে মৌলিক (জৈবিক) চাহিদা ব্যতীত, অন্য চাহিদাগুলোর জন্য হয়তো কোনো শারীরিক ইঙ্গিত দেখা যাবে না, কিন্তু ব্যক্তি ভিতর থেকে উদ্বেগ ও দুশ্চিন্তা বোধ করবে। মাসলোর তত্ত্ব মতে, মৌলিক চাহিদাগুলো আগে পূরণ হতে হবে। তারপর ব্যক্তির মধ্যে উচ্চতর চাহিদার জন্য আকাঙ্ক্ষা শক্তিশালী হবে (বা একাগ্রভাবে মনোযোগ দিতে পারবে)। ভিন্নভাবে বলা যায়, পূর্বের চাহিদা পূরণ হওয়ার পরই পরবর্তী স্তরের প্রতি ব্যক্তির আকাঙ্ক্ষা শক্তিশালী হবে। মাসলো ‘মেটামোটিভেশন’ বলে একটি শব্দের উল্লেখ করেন। এর মানে হচ্ছে যারা আত্মোপলব্ধি অর্জনের পথে অগ্রসর হয়, তারা পূর্বে নিজেদের মৌলিক চাহিদাগুলো পূরণ করার পরেই অগ্রসর হয়। মৌলিক (জৈবিক) চাহিদা ও অন্যান্য স্তরের চাহিদা পূরণ করার পরেই লোকজন আরও উন্নত ধাপে উন্নীত হতে সংগ্রাম করে।
মানব মস্তিষ্ক একটি জটিল সিস্টেম এবং একই সময়ে সমান্তরাল প্রক্রিয়ায় চলতে থাকে, সুতরাং মাসলোর হায়ারারকির বিভিন্ন স্তরে বিভিন্ন প্রেরণা একই সময়ে ঘটতে পারে। মাসলো এই স্তরগুলোর "আপেক্ষিক", "সাধারণ" এবং "প্রাথমিকভাবে" এদের মধ্যকার সম্পর্ক ও সন্তুষ্ট হওয়ার শর্ত সম্পর্কেও বলে গেছেন। একজন ব্যক্তি নির্দিষ্ট সময়ে নির্দিষ্ট প্রয়োজনের দিকে মনোনিবেশ করে-তার পরিবর্তে, মাসলো বলেছিলেন যে একটি নির্দিষ্ট প্রয়োজন মানবজীবনের ওপর "আধিপত্য" করে। এভাবে মাসলো স্বীকার করেন যে একই সময় বিভিন্ন স্তরের প্রেরণা ক্রিয়া করতে পারে। তবে তিনি মূলত অনুপ্রেরণার মূল ধরনগুলি এবং তাদের স্তরগুলোর পর্যায়ক্রম চিহ্নিত করার দিকে মনোনিবেশ করেছিলেন।
জৈবিক চাহিদা
জৈবিক চাহিদাকে আমরা শারীরবৃত্তীয় চাহিদাও বলতে পারি। জৈবিক চাহিদা হলো এক ধরনের ধারণা বা তত্ত্ব যা অনুপ্রেরণা তত্ত্বের ব্যাখ্যা ও ব্যবহার থেকে উদ্ভূত হয়। এই ধারণার মূল হচ্ছে মানুষকে বেঁচে থাকতে  হলে শারীরিক যেসব প্রয়োজন মেটাতে হয় তা। এর মানে হচ্ছে শারীরিক তথা জৈবিক চাহিদা একটি বিশ্বব্যাপী চাহিদা। এটা মানুষের প্রাথমিক চাহিদা। এ অনেকটা মানুষের জন্মের সাথে সাথে স্বয়ংক্রিয়ভাবেই থাকে। একে বলা যায় একটি জেলার নির্বাহী কার্যক্রম চালানোর জন্য জেলা প্রশাসকের মতো। এ প্রশাসক মানুষের উচ্চতর চাহিদাগুলো পূরণের প্রয়োজনীয় দিকনির্দেশনা দেয়। ব্যক্তি যখন উচ্চতর চাহিদা পূরণ করতে যায় তখন প্রাথমিক চাহিদা পূরণ না হলে উচ্চতর চাহিদা পূরণ বাধাগ্রস্ত হয়। প্রাথমিক চাহিদা, যেমন, খাবার বা বাতাসের অভাব। জৈবিক চাহিদাগুলোকে মাসলোর চাহিদার সোপান তত্ত্ব মতে অভ্যন্তরীণ প্রেরণা বলে বিবেচনা করা হয়েছে। মাসলোর তত্ত্ব মতে, মানুষ এসব জৈবিক চাহিদা পূরণ করতে বাধ্য। ব্যক্তি যদি উচ্চতর চাহিদার খোঁজেও যায়, তবুও সে আগে এসব জৈবিক চাহিদা পূরণ করতে বাধ্য। যদি এসব চাহিদা পূরণ না হয়, তবে ব্যক্তির মধ্যে এক ধরনের অতৃপ্তির জন্ম হয়। এর বিপরীতে, ব্যক্তির মধ্যে যখন অতৃপ্তির জন্ম হয়, তখন ব্যক্তির মধ্যকার প্রেরণা হ্রাস পায় এবং অতৃপ্তির বৃদ্ধি ঘটে। জৈবিক চাহিদাকে একই সাথে এক ধরনের বৈশিষ্ট্য ও অবস্থা বলা যেতে পারে। জৈবিক চাহিদাকে বৈশিষ্ট্য হিসাবে উল্লেখ করলে বলতে হয় এটা দীর্ঘমেয়াদি বৈশিষ্ট্য, অপরিবর্তশীল চাহিদা, যা মানুষের জীবন ধারণের জন্য অত্যাবশ্যক। আর জৈবিক চাহিদাকে অবস্থা হিসাবে উল্লেখ করলে বলতে হয় এটা আনন্দের অপ্রীতিকর হ্রাস ঘটায় এবং একটি প্রয়োজন পূরণের দিকে তাগাদ দেয়। ব্যক্তির মধ্যে নিহিত তথা সহজাত প্রেরণা রয়েছে উচ্চতর চাহিদা পূরণের। তবে এ চাহিদা পূরণ করতে হলে আগে ব্যক্তিকে অবশ্যই জৈবিক চাহিদা পূরণ করতে হবে। তার মানে, একজন মানুষকে যদি তার জৈবিক চাহিদা পূরণে সংগ্রাম করতে হয়ে, তবে সে পরের স্তরের চাহিদাগুলোর দিকে, যেমন নিরাপত্তা, সামাজিক চাহিদা (বন্ধুত্ব ও ভালোবাসা), সম্মান ও আত্মোপলব্ধির স্তরের দিকে ধাবিত হওয়ার সম্ভাবনা নেই।
নিরাপত্তার চাহিদা
নিরাপত্তা চাহিদাগুলোর মধ্যে রয়েছে:
সামাজিক চাহিদা (বন্ধুত্ব ও ভালোবাসার চাহিদা)
জৈবিক এবং নিরাপত্তার চাহিদা পূরণের পরে, মানুষের প্রয়োজনের তৃতীয় স্তরটি আন্তঃব্যক্তিক এবং এতে ভালোবাসা ও একাত্মতার অনুভূতি জড়িত। মাসলোর মতে, এই বলয়গুলো বড় বা ছোট যাই হোক না কেন, মানুষ এসব সামাজিক বলয়গুলোর মধ্যে স্বীকৃতি ও গ্রহণযোগ্যতার অনুভূতি অনুভব করতে চায়। উদাহরণস্বরূপ, কিছু বড় সামাজিক গোষ্ঠীতে ক্লাব, সহকর্মী, ধর্মীয় গোষ্ঠী, পেশাদার সংগঠন, ক্রীড়া দল, সন্ত্রাসী গোষ্ঠী এবং অনলাইন সম্প্রদায় অন্তর্ভুক্ত থাকতে পারে। ছোট সামাজিক সংযোগের কয়েকটি উদাহরণের মধ্যে রয়েছে পরিবারের সদস্য, অন্তরঙ্গ জীবনসঙ্গী, পরামর্শদাতা (মেনটর), সহকর্মী এবং একই বিশ্বাসে বিশ্বাসী লোকজন। মানুষ অন্যকে ভালোবাসতে চায় এবং অন্যের ভালোবাসা চায়। এটা যৌনভাবে এবং যৌনতা ছাড়াও প্রয়োজন। এই সামাজিক চাহিদা তথা বন্ধুত্ব ও ভালোবাসার চাহিদা পূরণের অভাবে অনেক লোক নিঃসঙ্গ থাকে, সামাজিকভাবে উদ্বেগ বোধ করে এবং মারাত্মক হতাশার (গুরুতর অবসাদজনিত ব্যাধি) দিকে ঝুঁকে পড়ে। এই চাহিদাটি বিশেষত শৈশবকালে বেশি দরকার হয়। অনেক সময় সামাজিক এ চাহিদা নিরাপত্তার চাহিদার চেয়েও বেশি গুরুত্বপূর্ণ হয়ে দেখা দিতে পারে, যেমনটি শিশুদের মধ্যে দেখা যায় যারা শিশু নির্যাতনের পরেও বাবা-মাকে আঁকড়ে থাকে। আতিথেয়তা, অবহেলা, দূরে সরে যাওয়া, একঘরে করা ইত্যাদির কারণে গুরুত্বপূর্ণ সম্পর্ক গঠনের ক্ষেত্রে ব্যক্তির দক্ষতার উপর বিরূপ প্রভাব ফেলতে পারে।
সামাজিক চাহিদাগুলোর (বন্ধুত্ব ও ভালোবাসার চাহিদা) মধ্যে রয়েছে:
সামাজিক তথা বন্ধুত্ব ও ভালোবাসার চাহিদা অনেক সময় জৈবিক ও নিরাপত্তার চাহিদাকেও ছাপিয়ে যায়। অবশ্য তা নির্ভর করে বন্ধুবান্ধবের চাপের শক্তির ওপর। বিপরীতে, কিছু কিছু ব্যক্তির জন্য ভালোবাসার চাহিদার চেয়েও বড় হচ্ছে সম্মানের চাহিদা। আর অন্যদের ক্ষেত্রে সৃজনশীল চাহিদার গুরুত্ব অন্য সবকিছুর চেয়ে বেশি, এমনকি মৌলিক চাহিদার চেয়েও বেশি।
সম্মানের চাহিদা
সম্মান পাওয়ার ক্ষেত্রে বেশির ভাগ মানুষের দরকার এক ধরনের নিরবচ্ছিন্ন ও স্থিতিশীল সম্মান। এর মানে হচ্ছে এ সম্মান তিনি কোনো একটি বাস্তবিক ক্ষমতা বা কৃতিত্বের ভিত্তিতে পাবেন। মাসলো দুই ধরনের সম্মানের চাহিদার কথা উল্লেখ করেছেন। নিম্ম ও উচ্চ ধরনের সম্মান। সম্মানের ‘নিম্ন’ সংস্করণটি হচ্ছে অন্যের কাছ থেকে সম্মান প্রত্যাশার চাহিদা, এতে থাকতে পারে মর্যাদা, স্বীকৃতি, খ্যাতি, প্রতিপত্তি এবং মনোযোগ পাওয়ার চাহিদা। সম্মানের ‘উচ্চতর’ সংস্করণ হলো আত্ম-সম্মানের চাহিদা, এতে থাকতে পারে শক্তি, কর্মদক্ষতা, কর্তৃত্ব, আত্মবিশ্বাস, মুক্তি এবং স্বাধীনতার চাহিদা। এই ‘উচ্চতর’ সংস্করণটি জীবনের দিক-নির্দেশনা দেয়। সোপান তত্ত্বে স্তরগুলো একে অপরের থেকে একেবারে পৃথক পৃথক বলার চেয়ে ‘একে অপরের সাথে ওতপ্রোতভাবে জড়িত’ বলা যায়। এর মানে এই যে সম্মানের চাহিদা এবং পরবর্তী স্তরগুলো কঠোরভাবে একে অপরের থেকে পৃথক নয়; বরং একে অপরের সাথে নিবিড়ভাবে সম্পর্কিত।
আত্মোপলব্ধির চাহিদা
‘একজন মানুষ যা হতে পারে, তাকে অবশ্যই তা হতে হবে।’ এই উদ্ধৃতিটি হচ্ছে আত্মোপলব্ধি বা আত্ম-প্রতিষ্ঠার চাহিদার মূল কথা। এই স্তরের চাহিদার দরকার হয় একজন ব্যক্তি তার পূর্ণ সম্ভাবনাকে উপলব্ধি করবেন। মাসলো একে বলেছেন, একজন ব্যক্তি যা কিছু অর্জন করতে পারে তার আকাঙ্ক্ষা করা, একজন ব্যক্তি যা কিছু হতে পারে তার সবটুকু হওয়া।   মানুষের হয়তো আদর্শ পিতামাতা হওয়ার ইচ্ছা থাকে, সফল খেলোয়াড় বা ছবি আঁকা অথবা কিছু উদ্ভাবন করার আকাঙ্ক্ষা থাকে।   চাহিদার এই স্তরটিকে বুঝতে হলে একজন ব্যক্তিকে কেবল পূর্বের চাহিদাগুলো পূরণে সফল হলেই হবে না, বরং সেগুলোর ওপর কর্তৃত্ব করতে হবে। অনুপ্রেরণার ক্ষেত্রে যদি আত্মোপলব্ধির কথা বলতে যাই, তবে বলতে হবে এ এক ধরনের মূল্যবোধভিত্তিক ব্যাপার। আত্মোপলব্ধি তথা আত্ম-প্রতিষ্ঠার ব্যাপারটি বলতে বোঝায় এক ধরনের লক্ষ্য বা স্পষ্টভাবে ব্যক্ত উদ্দেশ্যে এবং মাসলোর সোপান তত্ত্বে পূর্ববর্তী স্তরগুলো ধাপে ধাপে পূরণ করার মাধ্যমে আত্মোপলব্ধি বা আত্ম-প্রতিষ্ঠা সম্ভব। একটি সুস্পষ্ট উদ্দেশ্য হলো এক ধরনের বস্তুগত পুরস্কারভিত্তিক ব্যবস্থার মতো, যেখানে কিছু নির্দিষ্ট মূল্যবোধ বা লক্ষ্য পূরণের জন্য অভ্যন্তরীণভাবে তাড়না বা প্রেরণা কাজ করে। এই লক্ষ্যগুলি অনুসরণ করতে উত্সাহিত ব্যক্তিরা তাদের আচরণের মাধ্যমে কীভাবে তাদের চাহিদা, সম্পর্ক এবং নিজের বোধের প্রকাশ ঘটে তা সন্ধান করে এবং বুঝতে পারে। আত্মোপলব্ধি বা আত্ম-প্রতিষ্ঠার চাহিদাগুলোর মধ্যে রয়েছে:
ট্রান্সেডেন্স চাহিদা তথা স্বাভাবিক বা দৈহিক অবস্থাকে অতিক্রম করে এমন অবস্থা বা অভিজ্ঞতার চাহিদা
তার পরবর্তী বছরগুলোতে, আব্রাহাম মাসলো অনুপ্রেরণার ক্ষেত্রকে আরও বৃহৎ পরিসরে আবিষ্কার করেন। তিনি তার আত্মোপলব্ধি বা আত্ম-প্রতিষ্ঠার মূল তত্ত্বের সমালোচনা করার সময় অনুপ্রেরণার আরও একটি মাত্রা আবিষ্কার করেছিলেন।   পরবর্তী ধারণাগুলো দ্বারা, কেউ নিজের স্বাভাবিক বা দৈহিক অবস্থাকে অতিক্রম করে এমন অবস্থা বা অভিজ্ঞতার খোঁজ পায়। সে নিজেকে এমন এক অবস্থার প্রতি সমাপর্ন করে যা তার নিজের অবস্থার অতীত। উদাহরণস্বরূপ, পরোপকার বা আধ্যাত্মিকতা। তিনি এটিকে অসীমের কাছে পৌঁছানোর আকাঙ্ক্ষার সাথে সমান বলে উল্লেখ করেন। ‘ট্রান্সেডেন্স বলতে বোঝায় মানব চেতনা, আচরণ এবং সম্পর্ককে অত্যন্ত উচ্চতম ও সর্বাধিক অন্তর্ভুক্তিমূলক বা সামগ্রিক স্তর। যার অর্থ জগতের সবকিছুর সমাপ্তি নয়, বরং সবকিছুর মধ্যে সঙ্গতি খুঁজে পাওয়া, নিজের কাছে, অন্যের কাছে, মানুষ হিসাবে, অন্যান্য প্রজাতির কাছে, প্রকৃতির কাছে এবং এ মহাবিশ্বের মহাজাগতিক চেতনার সাথে সঙ্গতি খুঁজে পাওয়া’।
সমালোচনা
যদিও সাম্প্রতিক গবেষণায় সর্বজনীনভাবে মানুষের এসব চাহিদার অস্তিত্বকে স্বীকৃতি দেয়া হয়েছে, তবে মাসলো প্রস্তাবিত চাহিদার সোপান তত্ত্ব বা স্তর-পারম্পর্যকে প্রশ্নবিদ্ধ করা হয়।
বেশির ভাগ বৈজ্ঞানিক তত্ত্বগুলোর মতো মাসলোর তত্ত্ব নয়। তার তত্ত্ব প্রাতিষ্ঠানিক পর্যায়ের বাইরে একটি বড় প্রভাব বিস্তার করতে সক্ষম হয়েছে। যেমন ইউরিয়েল আবুলফ যুক্তি দিয়েছেন, ‘মানুষের কল্পনায় মাসলোর তত্ত্বের অব্যাহত অনুরণন রয়েছে। যদিও এটি অবৈজ্ঞানিক বলে মনে হতে পারে, তবুও এটাই এর তাৎপর্য ও গুরুত্বের সবচেয়ে বড় প্রমাণ হতে পারে। এর দ্বারা মানবপ্রকৃতিকে এমন সহজভাবে ব্যাখ্যা করা যায় যে এটি বেশির ভাগ মানুষ তাৎক্ষণিকভাবে নিজের এবং অন্যদের মধ্যে খুঁজে পায়।’ তবুও, একাডেমিকভাবে, মাসলোর ধারণাটি প্রচণ্ডভাবে প্রশ্নবিদ্ধ।
পদ্ধতি
মাসলো যাদের নিয়ে গবেষণা করেছেন তাদেরকে তিনি বলেন মানবজাতির শ্রেষ্ঠ সন্তান। যেমন আলবার্ট আইনস্টাইন, জেন অ্যাডামস, এলিয়ানর রুজভেল্ট এবং ফ্রেডরিক ডগলাস এর মতো সুস্থ ও শ্রেষ্ঠ ব্যক্তিদের নিয়ে গবেষণা করেন। তিনি মানসিকভাবে অসুস্থ বা নিউরোটিক ব্যক্তিদের বাদ দিয়ে সুস্থ ও শ্রেষ্ঠ ব্যক্তিদের নিয়ে গবেষণা করেন। এ সম্পর্কে মাসলো বলেন, ‘বিকলাঙ্গ, পঙ্গু, অপরিপক্ক ও অসুস্থ নমুনা ব্যক্তিদের নিয়ে করা গবেষণা থেকে বিকলাঙ্গ মনোবিজ্ঞান ও দর্শনের জন্ম হয়।’ মাসলো কলেজের ছাত্রদের মধ্য থেকে সবচেয়ে স্বাস্থ্যকর ১% নমুনা নিয়ে গবেষণা করেন।
গ্লোবাল র‌্যাঙ্কিং
ওযাহবা ও ব্রিডওয়েল নামক দুই গবেষক মাসলোর চাহিদার সোপান তত্ত্ব নিয়ে বিস্তৃত গবেষণা করেন। মানুষের বেঁচে থাকার জন্য মাসলো তত্ত্ব বা হায়ারারকি তথা স্তর-পারম্পর্য যে খুব একটা দরকার তা গবেষকরা খুঁজে পাননি। এর সপক্ষে তেমন একটা প্রমাণও পাননি।
মাসলোর এ স্তর-পারম্পর্যকে নৃতাত্ত্বিক ধারা অনুসারে সাজানো হয়েছে বলে সমালোচনা করেন গের্ট হাফস্টেডি। আবার হফস্টেডির কাজকেও অন্যরা সমালোচনা করেন। মাসলোর চাহিদার সোপান তত্ত্ব বা স্তর-পারম্পর্যের ব্যর্থতা হচ্ছে এখান থেকে সামাজিক ও বুদ্ধিবৃত্তিক চাহিদার পর্যাপ্ত তথ্য পাওয়া যায় না। আবার এ তত্ত্ব দিয়ে ব্যক্তিকেন্দ্রিক সমাজ ও গোষ্ঠীকেন্দ্রিক সমাজের মধ্যে সামাজিক ও বুদ্ধিবৃত্তিক চাহিদা সম্পর্কেও ঠিকভাবে ব্যাখ্যা করা যায় না। ব্যক্তিকেন্দ্রিক সমাজে এসব চাহিদা ও তাড়নাগুলো গোষ্ঠীকেন্দ্রিক সমাজের চেয়ে বেশি আত্মকেন্দ্রিক প্রবণ। এক্ষেত্রে নিজের উন্নয়ন করার চেষ্টা থাকে বেশি। আত্মোপলব্ধি বা আত্ম-প্রতিষ্ঠা ঘটে আত্মোন্নয়নের চূড়ান্ত পর্যায় হিসাবে। আর গোষ্ঠীকেন্দ্রিক সমাজে সমাজের চিন্তা ও সমাজের গ্রহণযোগ্যতা (সমাজ মেনে নিল কিনা) ব্যক্তির ব্যক্তিত্ব ও স্বাধীনতার চেয়ে বেশি মূল্যায়ন করা হয়।
যৌনতার র‌্যাঙ্কিং
মাসলোর স্তর-পারম্পর্যকে সমালোচনা করার আরও একটি উৎস হচ্ছে পিরামিড সদৃশ এ স্তর-পারম্পর্যে যৌনতার অবস্থান। মাসলোর হায়ারারকি তথা স্তর-পারম্পর্যে যৌনতাকে রাখা হয়েছে খাদ্য এবং শ্বাস গ্রহণের পাশাপাশি। যৌনতার এ দৃষ্টিকোণ পুরোপুরি ব্যক্তিকেন্দ্রিক। উদাহরণস্বরূপ, কোনো ব্যক্তি যদি ‘উচ্চতর’ স্তরে যেতে চায় তবে তাকে অবশ্যই প্রথমে অন্যান্য জৈবিক চাহিদার সাথে যৌনতাকেও সন্তুষ্ট করতে হবে। কিছু কিছু সমালোচক মনে করেন যে যৌনতার এই অবস্থানটি সমাজের মধ্যে যৌনতার আবেগ, পারিবারিক ও বিবর্তনমূলক প্রভাবগুলোকে উপেক্ষা করেছে। যদিও অন্যরা উল্লেখ করেছেন যে এটি সমস্ত মৌলিক চাহিদার ক্ষেত্রে সত্য।
পরিস্থিতি অনুসারে হায়ারারকি তথা স্তর-পারম্পর্যে পরিবর্তন
মাসলোর চাহিদার সোপান তত্ত্বের উচ্চতর-স্তর (আত্ম-সম্মান ও আত্ম-প্রতিষ্ঠা) এবং নিম্ন-স্তর (শারীরবৃত্তীয়, নিরাপত্তা ও ভালোবাসা) এর শ্রেণিবিন্যাস সার্বজনীন নয় এবং পৃথক পৃথক সংস্কৃতিতে পার্থক্যের দেখা মেলে, কারণ ব্যক্তিগত তফাত এবং উক্ত দেশ বা ভূ-রাজনীতিতে প্রাপ্ত সুযোগ ও সম্পদ।
একটি সমীক্ষায় দেখা গেছে, একটি তের-আইটেম স্কেলের অনুসন্ধানী ফ্যাক্টর বিশ্লেষণ তেরটি বিষয় থাকে এমন মাপকাঠির বিষয়াদির ব্যাখ্যামূলক বিশ্লেষণে দুই ধরনের গুরুত্বপূর্ণ চাহিদার উপাদান পাওয়া যায়। এর সময়কাল ছিল ১৯৯৩ থেকে ১৯৯৪ সাল। এ সময়কালকে মার্কিন যুক্তরাষ্ট্রের শান্তির সময়ও বলা হয়। এ সময়কার দুইটি গুরুত্বপূর্ণ উপাদান ছিল: বেঁচে থাকা (জৈবিক ও নিরাপত্তার চাহিদা) এবং মানসিক (ভালোবাসা, আত্মসম্মান ও আত্মোপলব্ধি বা আত্ম-প্রতিষ্ঠা)। ১৯৯১ সালে পারস্য উপসাগরীয় যুদ্ধের সময় মার্কিন নাগরিকদের পূর্ববর্তী বছর থেকে চাহিদার বিষয়গুলো বর্তমানে কেমন তা নিয়ে জিজ্ঞাসা করা হয়। আবারও, মাত্র দুটি স্তরের চাহিদা চিহ্নিত করা হয়েছিল। এভাবে দেখা যায় লোকজন এসব চাহিদার গুরুত্ব ও প্রয়োজনীয়তা উপলব্ধি করতে সক্ষম হয়েছে। মধ্য প্রাচ্যের (মিশর ও সৌদি আরব) নাগরিকদের জন্য, ১৯৯০ সাল ছিল শান্তিপূর্ণ সময়। এ সময় নাগরিকদের জিজ্ঞেস করে তাদের তিনটি চাহিদার ব্যাপারে জানা গেছে, যা মার্কিন নাগরিকের তুলনায় সম্পূর্ণ আলাদা ছিল।
শান্তির সময় এবং যুদ্ধের সময়, এ দুই ধরনের পরিস্থিতিতে জনগণ কী ধরনের চাহিদায় সন্তুষ্ট তা জানাই ছিল এ সমীক্ষার কাজ। আমেরিকা বনাম মধ্য প্রাচ্যের জনগণের মধ্যে এ তুলনা করা হয়। আমেরিকার জনগণের জন্য এক ধরনের চাহিদার আকাঙ্ক্ষা দেখা যায়। তা হচ্ছে সব চাহিদাকেই তারা সমানভাবে গুরুত্ব দিচ্ছে। যুদ্ধের সময় মার্কিন নাগরিকদের যেসব চাহিদার দেখা দেয় তা তিন ধরনের: জৈবিক চাহিদা, নিরাপত্তার চাহিদা এবং মানসিক চাহিদা (সামাজিক, আত্মসম্মান ও আত্মোপলব্ধি)। যুদ্ধের সময় জৈবিক চাহিদা ও নিরাপত্তার চাহিদাগুলো আলাদা আলাদাভাবে গুরুত্বপূর্ণ হয়ে দেখা দেয়। কিন্তু শান্তির সময় এগুলো এক হয়ে যায়। মধ্য প্রাচ্যের জনগণের জন্য যুদ্ধের সময় তিন ধরনের চাহিদা বদলে দুই ধরনের চাহিদার উদ্ভব ঘটে।
১৯৮১ সালের একটি গবেষণায় দেখা গেছে যে কীভাবে মাসলোর শ্রেণিবিন্যাস বা স্তর-পারম্পর্য বিভিন্ন বয়সে এসে বিভিন্নভাবে ক্রিয়া করে। একটি সমীক্ষায় বিভিন্ন বয়সের অংশগ্রহণকারীদের নেয়া হয়। তাদের কাছ থেকে সবচেয়ে গুরুত্বপূর্ণ থেকে কম গুরুত্বপূর্ণ বিষয়ের ব্যাপারে জানতে চাওয়া হয়। এসব ব্যাপারে তাদেরকে একটি নির্দিষ্ট সংখ্যার রেটিং দিতে বলেছিল। গবেষকরা দেখতে পেয়েছেন যে অন্যান্য গ্রুপের তুলনায় বাচ্চাদের শারীরিক চাহিদার স্কোর বেশি ছিল, শৈশব থেকে কৈশোর বয়সে সামাজিক চাহিদার প্রয়োজন বেশি ছিল, কৈশোর বয়সীদের মধ্যে সম্মান পাওয়ার চাহিদার প্রয়োজন সবচেয়ে বেশি ছিল, তরুণ বয়সীদের মধ্যে সর্বোচ্চ আত্ম-প্রতিষ্ঠার চাহিদা ছিল সবচেয়ে বেশি এবং বার্ধক্যে ছিল সবচেয়ে বেশি নিরাপত্তার চাহিদা। এই ছিল তুলনামূলকভাবে সমস্ত স্তর জুড়ে চাহিদার বিস্তার। লেখকরা যুক্তি দেখিয়েছিলেন যে মাসলো চাহিদার সোপান তত্ত্ব হয়তো পর্যায়ক্রমে বা একের পর এক করে গঠন করা কঠিন বা উন্নতি করার ধাপ হিসাবে ততটা বিবেচনা করা যায় না, কিন্তু বিভিন্ন বয়সে সামাজিক (বন্ধুত্ব ও ভালোবাসার) চাহিদা এবং আত্মসম্মানের চাহিদার তারতম্য বয়স অনুসারে ভিন্ন ভিন্ন হতে পারে।
আত্মোপলব্ধি বা আত্ম-প্রতিষ্ঠা
‘আত্মোপলব্ধি বা আত্ম-প্রতিষ্ঠা’ শব্দটি সর্বজনীনভাবে মাসলোর পর্যবেক্ষণ প্রকাশ করতে পারে না; এই অনুপ্রেরণাটি হল সেরা ব্যক্তি হয়ে ওঠার দিকে মনোনিবেশ করে যা একজন সম্ভবত নিজের ও অন্যদের, উভয়ের সেবায় চেষ্টা করতে পারে।   মাসলোর আত্ম-প্রতিষ্ঠার এই স্তরটি সম্পূর্ণ মাত্রাকে সঠিকভাবে চিত্রিত করতে পারে না; প্রায়শই, যখন কোনো ব্যক্তি আত্ম-প্রতিষ্ঠার স্তরে থাকে, তখন তারা সাধারণত যা সম্পাদন করে তা অনেক সময়ই অন্যের উপকারে হতে পারে বা ‘বৃহত্তর জগতের ভালোর জন্য’ হতে পারে। <sup class="noprint Inline-Template" style="white-space:nowrap;">]
মানবিক চাহিদা বা মানবিক পর্যায়কে অতিক্রম করে যাওয়া চাহিদা
আবুলফ যুক্তি দেখিয়েছিলেন যে মাসলো জোর দিয়ে বলেছেন যে ‘অনুপ্রেরণার এ তত্ত্বটি প্রাণীকেন্দ্রিক হওয়ার পরিবর্তে নৃতাত্ত্বিক হতে হবে।’ তিনি মনে করেন, প্রাণীকেন্দ্রিক স্তর-পারম্পর্যের শেষ প্রান্তে মানুষের মানবিক গুণাবলির বিকাশ ঘটেছে। ‘মানুষের উচ্চতর প্রকৃতি মানুষের নিম্নতর প্রকৃতির উপর নির্ভর করে। উচ্চতর প্রকৃতির জন্য একটি ভিত্তি প্রয়োজন। এ ভিত্তি ছাড়া কাঠামো ভেঙে যায় ... দেবতার মতো আমাদের যেসব গুণাবলি আছে সেগুলো মূলত আমাদের প্রাণীকেন্দ্রিক গুণাবলির উপরে অবস্থিত এবং প্রাণীকেন্দ্রিক এসব গুণাবলির প্রয়োজন আছে।’ আবুলফ আরও বলেন, ‘সমস্ত প্রাণী বেঁচে থাকার ও সুরক্ষার সন্ধান করে, বিশেষত স্তন্যপায়ী প্রাণীরাও সামাজিক ও সম্মানের চাহিদা পূরণের চেষ্টা করেন ... মাসলোর ধ্রুপদী পাঁচটি স্তরের প্রথম চারটি স্তর মানুষের জন্য তেমন কোনো বিশেষ স্তর নয়। এটা প্রাণীদের মধ্যেও বিদ্যমান। এমনকি যখন এটি ‘আত্মোপলব্ধি বা আত্ম-প্রতিষ্ঠা’ এর কথা আসে, তখনও আবুলফ যুক্তি দেখান যে, মানুষ কীভাবে নিজেকে উপলব্ধ করবে তা ততটা নির্দিষ্টভাবে পরিষ্কার নয়। সর্বোপরি, মাসলোর মতে, ‘আত্মোপলব্ধি বা আত্ম-প্রতিষ্ঠা’ এর ব্যাপারটি ‘মানবপ্রকৃতির একটি অন্তর্নিহিত, আরও জৈবিক, মানবপ্রকৃতির মূলকেন্দ্রের একটি বিষয়। এটা আসলে একজন ব্যক্তির স্বভাবগত, সহজাত ও প্রকৃত মূল্যবোধকে খুঁজে যাওয়ার একটি বিষয়। [এই খোঁজ ব্যক্তি নিজেই নিজের ভেতর ভেতর চালিয়ে যায়।] ব্যক্তি এভাবে নিজের নির্বাচন করার স্বাধীনতাকে পর্যবেক্ষণ ও তদারকি করে: ‘একজন সংগীতজ্ঞকে অবশ্যই সংগীত তৈরি করতে হবে’, ‘সুতরাং স্বাধীনতা কেবল নির্বাচন করার কিছু ক্ষেত্রের মধ্যে সীমাবদ্ধ।
বস্ত্রমোচন
বস্ত্রমোচন হচ্ছে মানুষের মধ্যে যৌন উত্তেজনা জাগানোর জন্য এক প্রকারের আয়োজন যেটিতে একজন সুন্দরী নারী বা একজন সুদর্শন পুরুষ নাচতে নাচতে এক একে তার সব পোশাক পরিচ্ছদ ধীরে ধীরে খোলা শুরু করে এবং এক পর্যায়ে সম্পূর্ণ নগ্ন হয়ে যায়। ইংরেজিতে এটি স্ট্রিপটিজ নামে পরিচিত। এরূপ কর্মে নিয়োজিত নারী বা পুরুষকে বস্ত্রমোচক বা বস্ত্রমোচিনী (স্ট্রিপার বা একজটিক ড্যান্সার) বলা হয়।
স্টারলিং হলিডে রিসোর্টস (ইন্ডিয়া) লিমিটেড
স্টারলিং হলিডে রিসোর্টস লিমিটেড (যা স্টারলিং হলিডেস হিসাবে পরিচিত) একটি হলিডে লাইফস্টাইল কোম্পানি যা ১৯৮৬ সালে প্রতিষ্ঠিত হয় । ২০০৫ সালে থমাস কুক ইনশিউরেন্স(টিসিআইএসআইএল) এর মাধ্যমে সম্পূর্ণ শেয়ার কিনে নেয়ার পর স্টারলিং হলিডে রিসোর্টস লিমিটেড কোম্পানিটি সম্পূর্ণভাবে থমাস কুক ইন্ডিয়া লিমিটেড(টিসিআইএল) এর অধীনস্থ একটি কোম্পানিতে পরিণত হয় ।
বস্ত্রমোচন
এই ধরনের অনুষ্ঠান বা আয়োজন সাধারণত কোনও বিলাস-বহুল পাঁচ তারকা হোটেল বা বস্ত্রমোচনঘর (স্ট্রিপক্লাব) করা হয়।
স্টারলিং হলিডে রিসোর্টস (ইন্ডিয়া) লিমিটেড
স্টক একচেঞ্জ এ থমাস কুক ইন্ডিয়া লিমিটেড(টিসিআইএল) এর পরিচিতি হচ্ছে- এনএসই: থমাসকুক, বিএসই: ৫০০৪১৩ ।
বর্তমানে ভারতের বিভিন্ন স্থানে স্টারলিং হলিডে রিসোর্টস লিমিটেড এর ২৬টি রিসোর্ট রয়েছে ।
২০১৫ সালের অক্টোবরে স্টারলিং হলিডে রিসোর্টস লিমিটেড নেচার ট্রেইলস রিসোর্টস প্রাইভেট লিমিটেড-যা মহারাষ্ট্রের ৪টি স্থানে রিসর্ট পরিচালনা করে, এর অধিকার লাভের জন্য একটি চুক্তি সই করে । এটি জানা গেছে যে, কোম্পানিটি আরও বিভিন্ন স্থানে তাদের রিসর্ট ব্যবসা প্রসারিত করতে চাচ্ছে ।
রিসর্টস কনডোমিনিয়াম ইন্টারন্যাশনাল(আরসিআই) এর সাথে স্টারলিং হলিডে রিসোর্টস লিমিটেড এর সাথে অ্যাফিলিয়েশন রয়েছে । এটি এআইআরডিএ (অল ইন্ডিয়া রিসোর্টস ডেভেলপমেন্ট এসোসিয়েশন)দ্বারা স্বীকৃত ।
ইতিহাস
স্টারলিং হলিডে ১৯৮৬ সালে ভারতের চেন্নাইতে প্রতিষ্ঠিত হয় । কোম্পানিটি এর প্রথম রিসোর্ট লেক ভিউ কোদাইকানাল চালু করে(সম্প্রতি রিসর্টটির নাম কোদাইকানাল লেক এর নাম অনুসারে কোদাই নামে পরিবর্তন করা হয়েছে)। ১৯৮৮ সাল হতে ২০১০ সালের মধ্যে স্টার্লিং হলিডেস ১১টি রিসর্ট প্রতিষ্ঠা করে । কোম্পানিটি এর নাম স্টার্লিং রিসোর্ট থেকে পরিবর্তন করে পরবর্তীতে স্টার্লিং হলিডেস রাখে ।
সময়চিত্র
১৯৮৬ সাল হতে বর্তমান সময় পর্যন্ত কোম্পানিটি বিভিন্ন চরাই-উৎরাই পেরিয়ে বর্তমান অবস্থানে এসেছে ।
বিনিয়োগকারীদের সম্পর্কে
২০০৯ সালে, বে ক্যাপিটাল(পূর্বের ইন্ডাস হসপিটালিটি ফান্ড)স্টার্লিং হলিডে রিসর্টে বিনিয়োগ করে, যার শেয়ারের পরিমাণ ছিলো ১৮.৮০% । পরবর্তীতে ২০০৯ সালে ইন্ডাস ডিসকাভারি ফান্ড এর ৭ শতাংশ শেয়ারের অংশীদার হয় । বে ক্যাপিটাল এবং অন্যান্যরা(যেমন-দামানি গ্রুপ এবং ঝুনঝুনওয়ালা গ্রুপ) বিনিয়োগের মাধ্যমে বর্তমানে স্টার্লিং হলিডে রিসর্ট এর ৪৭.৪২ শতাংশ শেয়ারের অংশীদার ।
২০১১ সালের জুলাই মাসে, রাকেশ ঝুনঝুনওয়ালা এবং রাধাকৃষ্ণ দামানী এর নেতৃত্বে কোম্পানিটি তার মূলধন ১২১.৫ কোটি রূপিতে উন্নীত করার লক্ষ্যে ২০১১ সালের ১৩ অক্টোবর একটি বিশেষ সাধারণ সভার আহবান করে ।